Document ID: 32012R0945

REGOLAMENT TA' IMPLIMENTAZZJONI TAL-KUNSILL (UE) Nru 945/2012
tal-15 ta’ Ottubru 2012
li jimplimenta r-Regolament (UE) Nru 267/2012 dwar miżuri restrittivi kontra l-Iran
IL-KUNSILL TAL-UNJONI EWROPEA
Wara li kkunsidra t-Trattat dwar il-Funzjonament tal-Unjoni Ewropea,
Waqt li kkunsidra r-Regolament tal-Kunsill (UE) Nru 267/2012 tat-23 ta' Marzu 2012 dwar miżuri restrittivi kontra l-Iran (1), u b'mod partikolari l-Artikolu 46(2) tiegħu,
Billi:
(1)
Fit-23 ta' Marzu 2012, il-Kunsill adotta r-Regolament (UE) Nru 267/2012 dwar miżuri restrittivi kontra l-Iran.
(2)
Fid-dawl tas-sitwazzjoni fl-Iran, u f'konformità mad-Deċiżjoni tal-Kunsill 2012/635/PESK tal 15 ta’ Ottubru 2012 li temenda d-Deċiżjoni 2010/413/PESK dwar miżuri restrittivi kontra l-Iran (2), il-Kunsill jikkunsidra li għandhom jiġu inklużi persuni u entitajiet oħrajn fil-lista ta' persuni fiżiċi u ġuridiċi, entitajiet u korpi soġġetti għall-miżuri restrittivi stipulati fl-Anness IX għar-Regolament (UE) Nru 267/2012. Għaldaqstant l-Intestatura I fl-Anness IX għar-Regolament (UE) Nru 267/2012 għandha tiġi emendata.
(3)
Barra minn hekk, l-entrata għal entità waħda inkluża fil-lista stipulata fl-Anness IX għar-Regolament (UE) Nru 267/2012 għandha tiġi emendata filwaqt li ċerti persuni u entitajiet għandhom jitneħħew minn dik il-lista.
(4)
Sabiex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ fil-jum tal-pubblikazzjoni tiegħu,
ADOTTA DAN IR-REGOLAMENT:
Artikolu 1
L-Anness IX għar-Regolament (UE) Nru 267/2012 għandu jiġi emendat kif stipulat fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jkun vinkolanti fl-intier tiegħu u applikabbli direttament fl-Istati Membri kollha.
Magħmul fil-Lussemburgu, il-15 ta’ Ottubru 2012.

Labels: 18
5